
Ditumelelano le hom jwa tiriso

Motho yo mongwe le yo mongwe yo o fitlhelelang webosaete e  o tshwanetse go obamela, le go dumelelana le, ditumelelano le boemo jo bo beilweng mo kitsisong e ya semolao. Fa e le gore modirisi ga a dumelelane le ditumelelano le boemo jo, modirisi ga a kitla a nna le phitlhelelo, go bontsha, go dirisa, kgotsa go tsaya tshedimosetso go tswa mo khomphutareng le/kgotsa go dira dikhopi kgotsa go phatlhalatsa diteng tse di bonwang mo webosaeteng e.

1. Tiriso le Tetlokhopi 

1.1 Badirisi ba ka nna ba thadisa, ba dira dikhopi, ba tsaya tshedimosetso go tswa mo khomphutareng ya teraebeng  ya selegae, go gatisa le go phatlhalatsa diteng tsa webosaete, kgotsa karolo nngwe le nngwe ya mabaka a tshedimosetso kgotsa kaelo fela le go nna ka mabaka a e seng a kgwebo.

1.2 Badirisi ba ba ikaelelang go dirisa diteng go tswa mo webosaeteng ka maikaelelo a kgwebo ba ka nna ba dira jalo ka tumelelo e e kwadilweng ya letlapele e e ka bonwang mo Motsamaising wa Webo mo mogaleng o +27 12314 2140 kgotsa mo emeileng ya eleketeroniki @gcis.gov.za. Kumo nngwe le nngwe le/kgotsa khopi ya diteng kgotsa ya karolo e e rileng ya maikaelelo a tsa kgwebo e tshwanetse go akaretsa kitsiso ya tetlokhopi jaaka e feleletse: © GCIS2004: DITSHWANELO TSOTLHE DI BEELEDITSWE.

1.3 Ditshwanelo tsotlhe tsa ngwao le tsa Tlhaeletsano/neeletsano ya Puso le Dithulaganyo tsa Tshedimosetso  kgotsa dilo dingwe le dingwe tse di tshelang mo molaong go sa kgathalesege gore ke diteng dife tse di leng teng mo webosaeteng tse abelwang le go beelwa kwa thoko.

2. Ditshwanelo tsa Diphatlho/dithoto tse go dirisiwang Tlhaloganyo 

Diteng tsotlhe, data le matshwaokgwebo, go akarediwa, le fa e se mo go lekanyeditsweng, manane mo khomphutareng, thekenoloji, didatabeise, go itse gore go diriwa jang, diteng, dikerafo, diikhone, go ditshwaragano tse di feteletseng, tshedimosetso ya poraebete, meakanyetso, lenane, kgatiso, kumo, tirego, kgotsa kakanyo e e tlhalositsweng mo webosaeteng e ka nna ya bo e tsamaisana le ditshwanelo tse dingwe, go akarediwa le ditshwanelo tsa phatlho/thoto e e batlang tiriso ya tlhaloganyo, ditshwanelo tse e leng phatlho/thoto ya kgotsa e e neilweng lekwalotetla ke GCIS, kgotsa dilo tse di tshelelang mo molaong, tse e leng gore di sirelediwa mo kgatakong ke molawana wa Aforika Borwa le dikgolagano tsa boditšhabatšhaba ga mmogo le ditumelano. Go ya ka tsamaiso ya ditshwanelo tse di tshwanetseng modirisi, ditshwanelo tsotlhe tsa diphatlho/dithoto tse go dirisiwang tlhaloganyo mo go tsona mo webosaeteng e, di tlhagisiwa ka mokgwa wa peeletso le ka go nna le phitlhelelo ya data mo webosaeteng e modirisi a se nang lekwalotetla kgotsa go se nang tsamaiso.

3. Go se dire kopotuelo 



3.1 Tshedimosetso e e leng teng mo webosaeteng e, e ikaelela go naya tshedimosetso ya kakaretso mabapi le sengwe se se rileng kgotsa dingwe tse di rileng, mme ga se tiro e e tseneletseng ka ga dithuto tse di rileng ka ga sengwe kgotsa dilo dingwe.

3.2 Ke boikarabelo jwa modirisi go ikgotsofatsa pele a ka bona phitlhelelo ya webosaete e gore webosaete e fitlhelela ditlhokego tsa motho mongwe le mongwe gape e ka dirisiwa mmogo le sediriso sa mekhanikhale se se dirisiwang go tsamaisa tiro e e rileng le/kgotsa manane mo khomphutareng. Tshedimosetso, dikakanyo le megopolo tse di tlhagisiwa mo webosaeteng e ga di a tshwanela go tsewa jaaka kgakololo ya boithutelo kgotsa mogopolo wa bokantoro wa GCIS kgotsa wa sengwe se se tshelang sa semolao go ya ka fa tshedimosetso, dikakanyo le megopolo di tlhagisiwang ka teng mo webosaeteng e. Badirisi ba tlhotlhelediwa go ikopanya le ba dikgakololo tsa borutegi pele ba ka tsaya setlhodi sa tiro e e rileng e e amanang le tshedimosetso, dikakanyo le megopolo e e tlhagisiwang mo webosaeteng e.

3.3 GCIS ga e dire boemedi kgotsa dithebolo, tse di tlhagisiwang kgotsa ka mokgwa o mongwe, gore magareng ga tse dingwe, diteng le thekenoloji tse di ka bonwang mo webosaeteng e di gololosegile mo diphosong kgotsa mo go tlogelweng kgotsa tirelo e ka nna 100% e sa tsenwetsenwe ke sepe fa gare le go se nne le diphoso kgotsa go fitlhelela melawana e e rileng ya tiro kgotsa ya nonofo. Webosaete e, e neilwe fela "jaaka e ntse". GCIS ga e dire kopotuelo ya dithebolo tsotlhe, go akarediwa, kwa ntle ga ditekanyetso, dithebolo tsa bogwebi, tsa leina, boitekanelo jwa maikaelelo a a rileng, go se nne le dikgatako, go ka dirisiwa mmogo le, pabalesego, le nepo le go se dire ditlhagiso tsa boemedi kgotsa dithebolo malebana le diteng tsa webosaete le gore webosaete e tlhomilwe kgotsa e neilwe go fitlhelela ditlhokego tsa modirisi mongwe le mongwe. Badirisi ba tlhotlhelediwa go bega phoso nngwe le nngwe, go se dire ka tshwanelo kgotsa materiale o o befelang fa go dirisiwa tshwaraganelo ya tshedimosetso ka ga se se neng se diriwa/ditsibogelo.

3.4 Tiriso ya diteng tsa webosaete e, e ka nna kotsi mo modirising wa yona. Modirisi o tshwanetse go nna le boikarabelo jo bo tletseng le kotsi ya go latlhegelwa mo go ka nnang kotsi mo modirising wa webosaete e. GCIS kgotsa sengwe le sengwe se se tshelelang mo molaong go sa kgathalesege gore ke tshedimosetso efe e e leng teng mo saeteng, kgotsa bathapiwa ba GCIS kgotsa ba se se tshelelang mo molaong, ba ka se ka ba nna le molato mo ntlheng nngwe le nngwe e e kgethegileng, e e sa tlhamalalang, mo tiragalong, pheletsong, kgotsa ditshenyegelo tse di amegang kgotsa ditshenyegelo dingwe le dingwe tse di jalo, gore ke tse di dirilweng ka tiragalo ya konteraka, tiragalo e e dirilweng go ya ka molawana, jaaka phoso ya mo gae , kgotsa go sa nneng jalo, go amanngwa le tiriso ya tokomane e kgotsa tshedimosetso. Fa e le gore nngwe ya tse di neilweng ga e patelesege ka botlalo ka mabaka a a rileng, tse di setseng di tla nna di dirisiwa. Go ya ka dikarolwana tsa 43 le 43 tsa Ditlhaeletsano/Dineeletsano tsa Eleketeroniki le Molao wa Tirisano wa 25 wa 2002, GCIS e ka se bonwe molato mo ditshenyegelong dingwe le dingwe, tatlhegelong, kgotsa mo melatong ya mofuta mongwe le mongwe o o ka tlhagelelang mo tirisong ya webosaete e kgotsa mo go retelelweng ga yona.kgotsa ga ditirelo kgotsa ga diteng tse di newang go tswa go kgotsa ka webosaete e.

3.5 Ditshwaraganelo dingwe mo go sengwe se se thusang mo webosaeteng, se laetsa kwa metsweding e e tshwerweng ke batho ba boraro ba GCIS e se nang taolo ya bona. GCIS ga e dire boemedi bope kgotsa dithebolo malebana le nepo, kgotsa ntlha e e amanang le metswedi eo.

3.6 Ditshiamelo tsa Karolo ya 2 ya Kgaolo ya III ya Tlhaeletsano/Neeletsano ya Eleketeroniki le Molao wa Tirisano wa 25 wa 2002 ke fa o tlogetsweng teng go dirisiwa mo tlhaeletsanong/neeletsanong le melaetsa ya data e modirisi a e romelang kwa go GCIS ka tiriso ya webosaete e. Tlhaeletsano/neeletsano nngwe le nngwe kgotsa melaetsa ya data e modirisi a e romelang kwa go GCIS e tla tsewa jaaka e kete e amogetswe ke GCIS morago ga gore go bonwe temoso ka lekwalo. Fa modirisi a sa amogele tsibogelo mo nakong e e amogelesegang, modirisi o tshwanetse go e sala morago le GCIS. GCIS ga e a tshwanela go bonwa molato mo go retelelweng go romela tsibogelo kwa modirising.

3.7 Fa e le gore modirisi o batla tshedimosetso e nngwe gape go tswa mo go GCIS mabapi le ditirelo tsa yona kgotsa diteng tsa webosaete e, ditshwaraganelo tsa tshedimosetso e e bonweng mo go se se neng se diriwa e ka nna ya dirisiwa.

4. Pabalesego


4.1 Tshireletso

GCIS e na le lefelo le le tlwaelegileng la boemo jwa tsa kgwebo tsa thekenoloji le pabalesego ya tiragalo ya go sireletsa tshedimosetso yotlhe e e neelwang ke badirisi ba ba latlhegetsweng, ba ba sa diriseng sentle, diphetogo kgotsa ditshenyegelo. Dikgato tsotlhe tse di tlwaelegileng di tla tsewa go babalela tshedimosetso ya modirisi. Bathapiwa ba ba leng mo molaong, ba ba nang le boikarabelo jwa tlamelo ya data e e bontshang maikutlo e e neilweng, ba tshwanetse go nna le botshepegi mabapi e data eo. Pholisi e e dirisiwang mo bathapiweng botlhe ba GCIS kgotsa mekgatlho yotlhe ya setšhaba e ka amogela tshedimosetso eo go tswa go GCIS. Go tshwanetse gore go thibelwe motho mongwe, kgwebo, kgotsa sengwe se se tshelelang mo molaong go oketsa kgotsa go leka go oketsa phitlhelelo e e seng mo molaong mo tsebeng nngwe le nngwe ya webosaete e, kgotsa go neela kgotsa go leka go neela khoutu e e seng mo molaong, e e senyegileng kgotsa khoutu ya ka bomo mo webosaeteng e. Fa motho a neela kgotsa a leka go neelana ka khoutu e e seng mo molaong, e e senyegileng, kgotsa ya ka bomo mo webosaeteng e kgotsa a leka go nna le phitlhelelo e e seng mo molaong mo tsebeng nngwe le nngwe ya webosaete e, a ka nna a bonwa molato wa tshenyo kgatlhanong le motho yoo, mme fa GCIS kgotsa mokgatlho mongwe wa setšhaba o ka bona tshenyo nngwe kgotsa tatlhegelo, go tla kopiwa ditshenyegelo tsa mo.

4.2 Tshwaraganelo le Tlhomo 

Re amogela diwebosaete tsa batho ba boraro go tshwaragana le tshedimosetso e e leng teng mo ditsebeng tsa Go thibelwa motho mongwe le mongwe, kgwebo, selo sengwe se se tshelelang mo molaong kgotsa webosaete go sekeletsa tsebe nngwe le nngwe mo webosaeteng e, go akarediwa tsebe ya selegae, ka tsela efe kgotsa efe kwa ntle ga pele ga thebolo e e kwadilweng ya GCIS.

4.3 Go tshwaragana le Diwebosaete tsa Ditlhopha tsa Boraro 

GCIS e ka neelana ka ditshwaraganyo mo diwebosaeteng dingwe fela jaaka tshiamelo le kakaretso ya tshwaraganyo nngwe le nngwe e e sa ameng kano ya GCIS mo diwebosaeteng tseo. Diwebosaete kgotsa ditsebe tse di tshwaraganeng ga se tse di tshwanetseng go laolwa ke GCIS. GCIS ga e na boikarabelo kgotsa molato, ka tlhamalalo kgotsa ka go se nne ka tlhamalalo, ka mokgwa wa diteng, tiriso, kgotsa go se kgone go dirisa kgotsa go fitlhelela tshwaraganyo nngwe le nngwe ya webosaete kgotsa e e leng teng mo ditshwaraganyong tsa diwebosaete.

5. Boporaebete 


5.1 Matseno 

Setlankana sa poraebete se tlhagisiwa mo go GCIS ga mmogo le selo se se supang go tshela molao, se se laolang, se netefatsa kgotsa se se dirisang tshedimosetso e e ka bong e tshwerwe go tswa mo saeteng e.

Modirisi a ka nna a etela webosaete e kwa ntle ga go neelana ka tshedimosetso nngwe le nngwe ya gagwe. Modirisi, le fa go ntse jalo, o amogela go dirisa data e e ntseng jalo ka tirisano ya setlankana seo sa poraebete. Tsweetswee, elatlhoko gore saete e, e ka nna le tshwaraganyo le disaete tse dingwe tse di sa laolweng ke setlankana se sa poraebete.

Fa e le gore modirisi o na le dipotso kgotsa o amegile mabapi le setlankana sa poraebete kgotsa ka boporaebete jwa gagwe fa a ntse a dirisa Webosaete e, a ka nna a dirisa tshwaraganelo ya Tshedimosetso mabapi le se se neng sa tsibogelwa.

5.2 Difaele tse dinnye tsa diteng tse di beilweng mo boraoseng ya modirisi 

GCIS e ka nna ya dirisa difaele tse dinnye tsa diteng tse di bewang mo boraoseng ya modirisi kgotsa mo ditshwantshong tsa eleketeroniki tse di dumelelang webosaete e go bala badirisi ba ba nang le phitlhelelo mo tsebeng e e rileng le go fitlhelela difaele tse dinnye tsa diteng tse di beilweng mo boraoseng ya modirisi go netefatsa gore webosaete e tlamelwa ka tshwanelo le go nolofatsa tlhabololo ya webosaete. GCIS kgotsa bathelesi ba ditirelo ke bona ba ba tshwanetseng go dirisa difaele tseo tse dinnye tsa diteng tse di beilweng mo boraoseng ya modirisi go batla data e e fa magareng. GCIS e ka dirisa ditogamaano tsa go nna jalo ka nako nngwe le nngwe go batla tshedimosetso mo dithulaganyong tsa yona le go tlhaola ditlhopha tsa badirisi ba dikarolo tse di tshwanang le aterese ya IP, kgaolo, mofuta wa boraose le ditsebe tse di etetsweng. Tshedimosetso e begelwa motsamaisi wa webosaete yo o tla dirisang tshedimosetso e go sekaseka palo ya badirisi kwa mafelong a a farologaneng a webosaete go netefatsa gore saete e e dirisiwa jaaka motswedi wa tshedimosetso wa nepagalo le o o nonofileng.

Ga se difaele tse dinnye tsa diteng tse di beilweng mo boraoseng ya modirisi kgotsa dibikhone tsa webo tse di tsayang tshedimosetso ya motho go tshwana le maina a modirisi kgotsa aterese ya emeile. Modirisi a ka nna a gana difaele tse dinnye tsa diteng tse di beilweng mo boraoseng ya gagwe jaaka balebeledi ba le bantsi ba ba dumelelang motho mongwe le mongwe go gana difaele tseo tsa diteng tse di beilweng mo boraoseng ya modirisi.

5.3 Tshedimosetso ya modirisi 

Tshedimosetso ya motho e dirisiwa fela ka mabaka a a lekanyeditsweng, sekao, fa modirisi a ikwadisa mo webosaeteng go kopa ditlhaeletsano/dineeletsano mo nakong e e tlang ka mafelo a a itumedisang a GICS. GICS e ka dirisa tshedimosetso e modirisi a e tshotseng go itirela thalotlhakore ya gagwe go e tlwaetsa tsibogelo eo ya yona mo dikopong tse dingwe kgotsa dipatlisisong le go tlhabolola webosaete. Fa modirisi a tlhopha go ikwadisa ka go dirisa mogala mo tiragalong e e diriwang ke GCIS, GCIS e tla dirisa tshedimosetso e modirisi a e tlisitseng go mo tsibogela. Go oketsa mo go se, motsamaisi wa webo, a ka nna a, fa go tlhokagalang teng, dirisa tshedimosetso ya modirisi wa webosaete mo ditirisong tse di farologaneng tse di tsamaelanang tsa saete. GCIS e tla netefatsa gore ditiro tsotlhe tsa papatso di obamela molao o o mo tirisong le gore di a dirisiwa ga mmogo le manane go bona tumelelo e e tshwanetseng pele go romelwa emeile ya modirisi e e nang le tshedimosetso ka ga ditirelo tsa GCIS. Modirisi a ka nna a kopa GCIS nako nngwe le nngwe go sa tlhole e romela dimateriale tsa go nna jalo kwa go ena ka go dirisa tshedimosetso e e bonweng mabapi le se se neng se dirisiwa/ditsibogelo kgotsa tshwaragano e e sa duelelwang.

5.4 Go senolelwa Ditlhopha tsa Boraro 

Le fa e le gore GCIS e ka neelana ka tshedimosetso ya badirisi go batlamedi ba ditirelo gore e ba tshware, tshedimosetso eo boemong jwa yona, e ka se ka ya refosana ka tshedimosetso e batho ba boraro kgotsa mongwe le mongwe fela mo setšhabeng a nang le maikaelelomagolo ka yona kgotsa a a sa amaneng le bona, kwa ntle ga fela go senotswe mo nakong ya go tseiwa ga tshedimosetso eo mo lefelong leo.

Tshedimosetso ya motho e ka sutisediwa kwa boditšhabatšhabeng ke GCIS kgotsa kwa bathong ba boraro ka maikaelelo a a tlhalositsweng fa godimo. Se, se ka se ka sa akaretsa tshutiso kwa dinageng kwa ntle ga melao ya tshireletso ya data e e tshwanang le e e leng teng mo nageng ya bonno ya modirisi. Ka go neelana ka tshedimosetso go GCIS ka tiriso ya webosaete e, ke modirisi yo o neelanang ka tumelelo eo ya ditshutiso.

Mo go tshwanetseng teng, tshedimosetso ya motho e ka senolwa ka ntlha ya kgatelelo ya molao, mo molawaneng kgotsa mo badiraboemong bangwe ba Puso, kgotsa mo bathong ba boraro fa go tlhokagalang teng kgotsa mo go batlegang teng go obamela melawana ya semolao kgotsa e e patelesegang kgotsa dikopo kgotsa ka maikaelelo a a tlhaotsweng fa godimo.

5.5 Phitlhelelo ya tshedimosetso ya Motho 

Fa e le gore tshedimosetso ya motho e setse e tlisitswe mo webosaeteng e, badirisi ba ba batlang go thadisa tshedimosetso ya bona ba ka nna ba dira jalo ka go kopa thadiso e e ntseng jalo ka mokgwa wa tshwaragano wa tshedimosetso e e bonweng fa go ne go diriwa sengwe. Fa go ntse jalo, badirisi ba ka kgona go fitlhelela dithalotlhakore tsa bona, go di siamisa le go tlhabolola diaterese le megala ya bona kgotsa go se duelele mokgatlho ope ka nako nngwe le nngwe. Badirisi ba ba nang le mathata go fitlhelela dithalotlhakore tsa bona kgotsa ba batla go kopa khopi ya tshedimosetso ya bona, ba ka nna ba ikgolaganya le motsamaisi wa webosaete ka go dirisa tshwaraganelo ya tshedimosetso ka ga se se neng se diriwa/ditsibogelwa. Mo mabakeng otlhe, GCIS e tla tlhokomela dikopo tsa phitlhelelo ya tshedimosetso kgotsa go fetola tshedimosetso go ya ka ditlhokego tsa semolao tse di dirisiwang.

5.6 Ga go na tumelano 

Ga go na se se leng teng fa, kgotsa se se tlhomilweng kgotsa se se ikaelelang go tlhoma konteraka kgotsa tumelelano epe e e nnang teng magareng ga GCIS le modirisi mongwe le mongwe yo o etelang webosaete e.

5.7 Tshireletso ya Ngwana ya Poraebete 

GCIS e lemoga botlhokwa jwa tshireletso ya poraebete ya bana mo lefatsheng la tirisano. la 'nline'.

6. Go neelwa ditirelo 


Ditumelelano le boemo jwa tiriso bo dira borutegi jotlhe kgotsa botsalano bongwe magareng ga GCIS le modirisi wa webosaete e. Go retelelwa gongwe le gongwe ga GCIS go diragatsa kgotsa go pateletsa ditshiamelo dingwe le dingwe tsa ditumelelano le boemo jo jwa tiriso, bo ka se ka jwa nna le thebolo ya ditshiamelo tseo kgotsa go neeelana ka ditirelo tse di ntseng jalo tsa ditshiamelo. Fa e le gore mo tumalelanong kgotsa boemong bongwe le bongwe jwa tiriso ya webosaete e, ga e dirisiwe ka bojotlhe jwa yona, kgotsa ditrelo ga di amogelesege ka mabaka a a rileng, tiriso ya yona e ka se ke ya dira gore go thibelwe tiriso ya yona kgotsa go neela ditirelo ka gope.Fa ditumalano kgotsa maemo a tiriso e a sa diragadiwe ka botlalo kgotsa di sa tlhomama ka tsela e e rileng, le fa go ntse jalo, ditumalano tse kgotsa maemo a, go tla nne go tswelelwe ka go neelana ka ditirelo go fitlha paka ya ditumalano le maemo a a dirilweng a fela.. Ditumelelano le boemo jo bo setseng bo ka se amiwe ke go se patelesege kgotsa go se amogelesege ga ditirelo tse, mme bo tla nna bo patelesega le go dirisiwa.

7. 


GCIS e beelana ditshiamelo tsa go fetoga, tsa go tlhabolola, tsa go oketsa mo go kgotsa go tlosa mo karolong kgotsa mo gotlhe ga ditumelelano le boemo jwa tiriso go simolola nako nngwe le nngwe. Phetolo ya ditumelelano le boemo jo jwa tiriso, bo tla tsaya nako mo diphetogong tse di romelwang mo webosaeteng. Ke tlamego ya modirisi go tlhokomele ka nako nngwe le nngwe ditumelelano le boemo jwa tiriso mo webosaeteng e, go lemoga diphetogo le ditlhabololo. Tiriso e e tsweletseng ya webosaete ke modirisi ka tatelano ya thomelo ya diphetogo, e tla nna temogo ya kitsiso ya modirisi go amogela go obamela le go angwa ke ditumelelano le boemo jwa tiriso, go akarediwa le diphetogo le ditlhabololo tseo.

8. 


8.1 Maina a a feleletseng le maemo a semolao a mong wa webosaete ke:

Government Communication and Information System , a National Government Department of the Republic of South Africa, as represented by the Chief Executive Officer of the GCIS.

, Puso ya Bosetšhaba

.

8.2 Aterese ya Webosaete e ke: http://www.services.gov.za

8.3 Diaterese le megala ya mong wa webosaete:

Aterese ya poso:
Government Communication and Information System
Private Bag X745
PRETORIA
0001

Aterese ya mmila:
Government Communication and Information System
Midtown Building No. 356
Cnr Prinsloo and Vermeulen Streets
PRETORIA
South Africa

Mogala: +27 12 314 2911
Fekese: +27 12 323 3831

Emeile: electronic@gcis.gov.za



Top




