PLANTER 1 (OPOT)  						Setswana



Maitlhomo a polantere 



Instructions:

Folio Strap:

Byline: Tshedimosetso e bonwe go tswa Khosong ya Bokonteraka jwa Temothuo



Maitlhomo a polantere ke go tsenya peo le monontsha mo mmung ka nepagalo ka fa go ka kgonegang, e le go netefatsa gore go nne le tlhogo e e siameng ya kelojalo e e feletseng ka tshelo e e nepagetseng ya monontsha o o batlegang.  Dintlha tse di latelang di tlhoka go akanngwa:



Sekgala magareng ga mela

Sekgala magareng ga dipeo mo moleng

Boteng, bokanakang le tshelo ya monontsha 

Boteng le jalo ya peo

Kamano magareng ga peo le mmu o o bongola.



Polantere e thuba mmu, e bula mmu, e bo e jala peo mo lefarong leo, e tshela mmu mo godimo ga peo le go kata mmu go le gonnye go netefatsa kamano e e siameng magareng ga mmu o o bongola le peo.



Go na le palo ya mefuta e e farologaneng ya dipolantere fela kgopolotheo ya motheo e a tshwana – go na le yunite e e bulang mmu, mokgwa wa go tshela monontsha le mokgwa wa go nopola peo le go e jala (latlha) ka kelo e e eletsegang.



Dintlha tsa botlhokwa dingwe go di gopola.

Gale monontsha o tshelwa pele mo mmung pele ga peo – se se tlhomamisa gore peo le monontsha ga di kgomane ka se se ka nna le tshusumetso e e maswe mo tlhogong.

Ka ntlha ya lona lebaka leo, monontsha o tshelwa kwa tlase ga peo.  (Yunite e e thubang mmu go tshela monontsha e telejana mme e segela mmu kwa tennyana.  Yunite ya peo e khutshwane le go nnela fa thoko ka jalo e latlha peo gaufi le boalogodimo jwa mmu).

Mmu mongwe o wela mo godimo ga peo morago ga kgato ya go jala, fela go sa ntse go ka nna diphatlha dingwe tse di setseng magareng ga dikarolwana tsa mmu.  Gore go netefadiwe gore go na le kamano e e siameng magareng ga mmu le peo (e le go netefatsa gore peo e tlaa monyela bongola le go mela), go ka nne ga tlhokega go dirisa kgatelelo ya mofuta mongwe go tiisa mmu.  Maotwana a a dirisiwang go fitlhelela maitlhomo a a bidiwa maotwanakgatelelo.



