TUTU O GWETLHA BAAGI BA LONDON GO TSWELETSA MOTLHOLO MME BA BEELETSE MO THUTONG YA MO AFORIKA BORW








Yunibesithi ya Bokone-Bophirima (NWU) e mo tseleng sentle ya go tiisa bokgoni jwa dikolo mo mafelong a a tlamelang dikhampase tsa yona ka baithuti gore ba neelane ka dikgato tse di nonofileng tsa go ruta le go ithuta.

NWU e itemogetse tlhokego ya go tlhabololo ya porokeramo ya sekolo sotlhe , ka jalo e simolotse thulaganyo ya go diragatsa Porokeramo ya Kgolagano ya Tokafatso ya Boleng jwa Thuto (Education Quality Improvement Partnerships Programme - EQUIP )   go oketsa setlhopha sa baithutela dikerii le dipoloma ba ba ka nnang teng – bogolosegolo go tswa mo baaging ba ba neng ba tlhokomologilwe pele.

Go tshegetsa dithulaganyo tsa NWU MoArchbishop wa pele Desmond Tutu o gwetlhile setlhopha sa kemedi go tswa go borrakgwebo , puso le mmedia kwa London go tsweletsa motlholo wa go tlhabolola Aforika Borwa ka go abela mo thutong ya batho ba yona.

E rile fa a bua kwa moletlong wa dijo o o rulagantsweng ke NWU, mofenyi wa Kabelo ya Kagiso ya Nobele (Nobel Peace Prize ) o rile fa Aforika Borwa e kgonne go fenya Tlhaolele (Apartheid) – e bong sengwe se batho ba le bantsi ba neng ba dumela fa se ka se fenngwe – go raya gore naga e le " ditsala tsa yona tse di maatla " ba ka fenya ntwa kgatlhanong le lehuma.

Tutu e ne e le sebuisegolo kwa moletlong o o neng o ikaeletse go aga tirisanommogo ya   bodit š habat š haba go tshegetsa diporokeramo tsa maikarabelo a seloago tsa NWU. Mokimi š inara Mogolo wa Aforika Borwa kwa London e ne e le mong wa moletlo o kwa Ntlong ya Aforika Borwa   mo bekeng e e fetileng mme Kgangkgolo ya maitsiboa ao e ne e le ' Seabe sa Thuto mo Phokotsong ya Lehuma '.

Tutu o ne a supa Yunibesithi ya Bokone-Bophirima e e sa tswang go tlhamiwa se š wa – e e leng tshwaragano ya dikhampase di le nne tse di kwa Potchefstroom , Mafikeng , Vanderbijlpark le Mankwe – e le “ motlholo ” ka botsona.

" Yunibesithi ya Potchefstroom e ne e le mokibo wa pelo ya bosemorafe jwa MaAfrikaner , mme yunibesithi e, e ne ya tshwanelwa ke go tshwaraganngwa le yunibesithi e nngwe e [ Mafikeng ], e e neng e simolotswe ke Tlhaolele ya thuto ya Batho Bantsho ba Dipusomagae ... nka se kgone go akanya go go farologaneng gabedi go feta mo.

“ Fela boikgantshi jo ga bo farologane thata le jo e leng bonnete jwa Aforika Borwa ka boyona.

Gonne Aforika Borwa e nnile motshwantshiwa yo o ka se nneng teng mo kutlwanong ya semorafe , NWU e ka nna motshwantshiwa wa diyunibesithi tsa Aforika Borwa , e bontsha tshwaragano , kutlwano le go nna ya bomefutafuta .”

Tutu o akgotse bokgoni jwa MaAfrikaner jwa kagose š wa mo teng ga Aforika Borwa o mont š hwa mme a ela tlhoko ntlha ya gore diyunibesithi tse tharo tsa pele tsa Afrikaans ga jaana ke tse tharo tsa tse di agilweng se š wa go gaisa mo ditheong tsa thuto e kgolwane.

Dr Theuns Eloff, motlatsa-mokanseleri wa NWU, o rile se e leng nnete mo Aforika ke nnete gape mo Aforika Borwa : thuto e kgolwane e ntse e ikgatholositswe mo dingwageng tse di fetileng.

Eloff o supile ntlha ya gore, mo Aforika , nngwe ya mathata a magolo a diyunibesithi di lebaganeng nao ke mofuta wa baithuti o di o amogelang go tswa mo dikolong . NWU e tshwaragane le bothata jo ka go kokoanya matlole a a kana ka £100 000 go tlhabolola dikolo di le lesome tse di neng di ikgatholositswe pele e le tse di direlang yunibesithi.

Go tlaleletsa mo go ruteng , ithuteng le dipatlisiso , NWU e bona tiragatso ya kitso e le lephata la yona la boraro la “ tirokgolo ”. Diyunibesithi di ka se tlhole di kgona go ikgatholosa maikarabelo a tsona gore di utlwale mo baaging ba tsona ba selegae . NWU e tla “ ijalela mekhutlolo ya yona ” ka go tlhabolola bokgoni jwa dikolo tse di ntseng di ikgatholositswe mo porofenseng ka diporokeramo tsa yona tsa tlhabololo . Maikaelelo ke go kwadisa dikolo di le 50 mo porokeramong e ya tlhabololo ya bokgoni ya dingwaga di le tharo ka 2007.

Rre . John Battersby , tlhogo ya Khansele ya Papatso ya Bodit š habat š haba   mo Aforika Borwa , o sobokantse maitiso ka go re kgaogano ya bahumi le bahumanegi e e leng teng magareng ga dit š haba tse di tlhabolotsweng le tse di tlhabololwang e ka se ikgone . "Re tshwanelwa ke go dira gore dikolo di ikgone gore di tle di abele mo diyunibesithing tse di ka ikgonang , se e leng setlapele sa Aforika yo o tla ikgonang , yo mo go lateleng , e tla nnang setlapele sa lefatshe le le ikgonang."

Tutu o laleditse mongwe le mongwe go nna karolo ya go beeletsa mo thutong mo Aforika Borwa – ka madi le ka dilo tse dingwe fela.

