
Kopo ya motšhoni gore a tšhonololwe
Tlhaloso
Dikgato tse di latelwang
Molao o dirisiwang
Boemo jwa tirelo
Tlhotlhwa
Diforomo tse tladiwang
Lefelo la bodirelo, diaterese le megala

Tlhaloso

Motšhoni ke motho yo o kolotang mme dithoto tsa gagwe  di leng ka fa tlase ga kamogodithoto . Fa o nyetswe ka fa tlase ga molao wa tlhakanelodithoto, mme molekane wa gago a bo a tšhona, Molao wa Botšhoni wa 1936,  o go kaya le wena o le motšhoni.

Fa motšhoni a batla gore a sekasekwe jaaka motho yo o sa tlholeng a tšhonne mo dinyageng di le lesome fa a sale a kaiwa jaaka motšhoni, o tshwanetse go dira kopo ya go tšhonololwa.

Ke mang yo o ka dirang kopo ya go tšhonololwa?

motšhoni ka boena
agente e e laetsweng go kaya fa motho yoo a tšhonne, fa motšhoni a sa dule mo Aforika Borwa
motlholagadi kgotsa moswelwa fa motšhoni, fa batšhoni ba ne ba nyalane ka fa tlase ga molao wa tlhakanelodithoto
molekane wa pele wa motšhoni, fa ba ne ba nyalane ka fa tlase ga molao wa tlhakanelodithoto
badiragatsi ba thoto ya moswi yo e leng motšhoni.

Motšhoni a ka dira kopo leng gore a kaiwe jaaka motho yo o tšhonologileng morago ga kamogodithoto?

Nako nngwe le nngwe:

ka bonako fa batho botlhe ba ba reng o a ba kolota le ditshenyegelo tsa kamogodithoto di sena go duelwa ka botlalo, kgotsa
fa motšhoni a neetse tshisinyo ya go duela e e amogetsweng ke bogolo jwa palo e e kana ka boleng jwa kotaratharo ya batho ba a ba kolotang, mme motšhoni a duetse kgotsa a neetse batho ba, se ba ka ikokotlelang ka sona .



Morago ga dikgwedi di le tharo:

fa e ka re morago ga dikgwedi di le thataro, ga bo go sena bopaki bope jo bo dirilweng jwa kopotuelo kgatlhanong le dithoto tsa motšhoni , gape fa e e le gore:

ke lwa ntlha motšhoni a amogwa dithoto, gape
motšhoni ga a ise a tshwarelwe tshenyo epe.




Morago ga dikgwedi di le lesomepedi go tswa mo letlheng le Molaodi a netefaleditsweng ka tlhaolosetso ya motlhokomedi wa ntlha ka ga thoto, fa e le gore:

ke lwa ntlha motšhoni a amogwa dithoto gape
motšhoni ga a ise a tshwarelwe tshenyo epe.



Morago ga dinyaga di le tharo:

go tswa mo letlheng le Molaodi a netefaleditsweng ka tlhaolosetso ya motlhokomedi wa ntlha ka ga thoto
fa e le gore motšhoni o setse a kile a amogwa dithoto go feta gangwe
fa fela motšhoni a ise a tshwarelwe tshenyo epe.



Morago ga dinyaga di le tlhano:

fa e le gore motšhoni o setse a kile a tshwarelwa tshenyo e e rileng.



Morago ga dinyaga di le lesome:

fa go fetile dinyaga di le lesome, motšhoni o kaiwa a tšhonologile – kwa ntle ga fa kgotlatshekelo e ka laela ka tsela e nngwe maleba le kopo ya motho yo o nang le kgatlhego ya go dira jalo. Kopo e, e tshwanetse ya dirwa mo nakong ya dinyaga di le lesome.


Godimo

Dikgato tse di latelwang

Ga o a tshwanela go itirela kopo ya go tšhonololwa ka bowena, o tshwanetse go dira jalo ka thuso ya semolao.
Ikgolaganye le mmueledi kgotsa kantoro ya Molaodi go bona tshedimosetso e nngwe gape le thuso.

Godimo

Molao o dirisiwang



Insolvency Act, 1936  
Insolvency Amendment Act, 1995  


Godimo

Boemo jwa tirelo

Sekaseka nako ya go dira kopo le mmueledi wa gago.

Godimo

Tlhotlhwa

Sekaseka ditshenyegelo le mmueledi wa gago.

Godimo

Diforomo tse tladiwang

Ga go na diroromo tse di tladiwang.

Godimo

Lefelo la bodirelo, diaterese le megala

Ikgolaganye le mmueledi wa gago kgotsa ofisi tsa Master of High Court.

National Office: Customer Care
Tel: 012 - 315 1207
Fax: 086 514 1174
Email: Chiefmaster@justice.gov.za
Postal Address: Private Bag X81, Pretoria , 0001
Physical Address: 3rd Floor, South Tower, Momentum Centre, 329 Pretorius Street, , Pretoria


