
Kopo ya laesense ya tirelo ya modumo wa kgaso ya setšhaba: paka ya dingwaga di le nne
Tlhaloso
Dikgato tse di latelwang
Molao o dirisiwang
Boemo jwa tirelo
Tlhotlhwa
Diforomo tse tladiwang
Lefelo la bodirelo, diaterese le megala

Tlhaloso

Laesense ya Kgaso ya Setšhaba e direlwa ditlhokego tsa kgaso ya setšhaba go fitlha go selekanyo se se feteng dingwaga di le nne. E a ntšhafatswa, ka fa tlase ga maemo a go dira kopo ya go ntšhafatsa laesense e seng morago ga dikgwedi tse thataro mme gape e seng ka fa tlase ga dikgwedi tse tharo pele letlha le le beilweng la go nna teng ga laesense le fela. E ntšhafatswa fela fa laesense e e kgotsofatsang maemo a a beilweng ke bothati jwa laesense. Laesense e abelwa ditšhaba tse di tlhomilweng go ya ka Karolwana 21 ya ditlamo, Therasete, boithaopo jwa mekgatlo kgotsa setlamo se sengwe le sengwe se se mo molaong mme se sa tshele ka go dira ka tšhelete. Maikaelelo a Laesense e ya Kgaso ya Setšhaba ya dingwaga tse nne ke go fitlhelela tse di latelang:

go tsweletsa ditshwanelo tsa go tlhaeletsana le kgololosego ya tlhagiso ya maikutlo
go amogela go farologana mo intasetirng ya kgaso
go laletsa setšhaba go nna le seabe ka go nna matlhagatlhaga jaaka batsweletsi, balaodi le bareetsi mo ikatisong ya kgaso
go nna lentswe la setšhaba
go neelana ka mananeo a a tlhagisang kgatlhego e e ikgethileng le ditlhokego tsa setšhaba, tse di akaretsang setso, puo, tumelo le ditlhokego tse di supang popego ya setšhaba.

Laesense e ya Kgaso ya Setšhaba ya dingwaga di le nne e ka fiwa mo ditlhopheng tse di latelang:

Tirelo ya kgaso ya modumo
Tirelo ya kgaso ya thelebišene.

Laesense e amogelesega mo dikgweding tse nne.

Lefapha la Ditlhaeletsano le tshegetsa dilaesense tsa dingwaga di le nne le didiriswa tsa kgaso le tsweletso, fa fela ditlhokego tsa Lefapha di ka kgotsofadiwa.

Godimo

Dikgato tse di latelwang

Diforomo tse di sa felelang di tla busiwa go mokopi mme ga go maikarabelo a tshiamololo a a tla amogelwang.

ICASA e tla rebola taletso ya kopo ya tirelo kgaso ya modumo wa setšhaba mme e neelane ka makhubu go mafelo a a leng teng a a farologaneng. Jaaka modirakopo ya laesense, o tshwanela ke go dira tse di latelang:

Tlhoma setlhopha sa tiro go tsaya maikarabelo a kopo ya tsamaiso mme se nne jaaka modirakopo boemong jwa setšhaba.
Netefatsa gore setlhopha sa tiro, se dira tse di latelang:

go tsaya mesaeno go tswa mo setšhabeng
kwala leano la kgwebo
bebofatsa ditlhopho tsa temokerasi tsa ditokololo tsa Boto
sekaseka lefelobonno la phaposikgaso le setsha sa phetisi.

Kopa foromokopo ya tirelokgaso le phatlhalatso ya bokaotaolo.
Tlatsa foromokopo ka go dirisa mokwalo wa ditlhakakgolo.
Romela foromokopo ya nnete le dikhopi tse di netefaditsweng di le 16, le tuelokopo go ICASA.

Godimo

Molao o dirisiwang

.

Electronic Communications Act of 2005,  

Godimo

Boemo jwa tirelo

E ka tsaya dikgwedi di le 3 go ya go di le 4.

Godimo

Tlhotlhwa

R3 000 .
R250 ya go rebola dilaesense morago ga gore e abiwe.

Godimo

Diforomo tse tladiwang

Foromokopo e tla nna karolo ya dimametlelelo tsa kasete ya mmuso.

Godimo

Lefelo la bodirelo, diaterese le megala


